Skrive feilene som tok helt av

Ser du forskjellen på bildet over? Da har du sikkert sans for André Ulveseters overraskende suksess.

afp000627342-LD6sjLHNpw.jpg Fra boken "Ett ord – bilder i kampen mot særskrivingsfeil"

Terje Avner

24. nov. 2013 11:38 Sist oppdatert 24. november 2013

afp000627435-RqCKbPJvjh.jpg Fra boken "Ett ord – bilder i kampen mot særskrivingsfeil"

afp000627343-emwAjbYMdO.jpg Fra boken "Ett ord – bilder i kampen mot særskrivingsfeil"

afp000627344-3B8MfhnMY3.jpg Fra boken "Ett ord – bilder i kampen mot særskrivingsfeil"

afp000627340-tLubkwD32U.jpg Fra boken "Ett ord – bilder i kampen mot særskrivingsfeil"

afp000627341-DcVoO4_MS8.jpg Fra boken "Ett ord – bilder i kampen mot særskrivingsfeil"

afp000627338-TwPqROlJVH.jpg Fra boken "Ett ord – bilder i kampen mot særskrivingsfeil"

afp000627339-Mj1WeRMnbE.jpg Fra boken "Ett ord – bilder i kampen mot særskrivingsfeil"

afp000627337-50l6oQbcG_.jpg Fra boken "Ett ord – bilder i kampen mot særskrivingsfeil"

I april etablerte André Ulveseter Facebook-siden «Bilder i kampen mot særskrivingsfeil» . I løpet av fem dager hadde han 100 000 følgere. Nå nærmer han seg 150 000.

— Jeg var mildt sagt overveldet. Det oppleves jo som litt paradoksalt å ha holdt på med standup i 15 år og «ingen» vet hvem du er, så lager du en Facebook-side og plutselig vet «alle» hvem du er, forteller han.

Tenkte i bilder

Ulveseter hadde tenkt lenge på hvordan han skulle bruke fenomenet; at nordmenn har fått uvanen å dele ord som rett og slett forandrer mening dersom de ikke skrives i ett ord - som «ananasbiter» og «ananas biter». En konstant pådriver hadde han i en kamerat som nærmest gjorde det til en sport å rette i e-postene hans.

Løsningen ble de absurde bildene som til fulle viser viktigheten av å skrive sammensatte ord riktig. Det første la han på bloggen sin.

— Da jeg så alle reaksjonene på blogginnlegget, etablerte jeg kjapt en Facebook-side, sier han. – Jeg ville gjøre noe gøy av fenomenet, men ikke på en slik måte at det fornærmet noen.

André Ulveseter, bergensk komiker bosatt i Ålesund, er i ferd med å få hele Norge til å forstå at det er viktig å skrive sammensatte ord riktig.

Fra facebook til bokFacebook-suksessen ga Ulveseter ideen å samle bildene på ett brett. Resultatet er boken Ett ord som inneholder 97 ord med kreative billedløsninger på hvor ulik betydning ordene får om de deles. Mange av dem er ikke tidligere publisert.

— Det bør bli årets julegave, sier komikeren.

Antagelig er norsklærere og andre språkbevisste over hele kongeriket enig med ham.

— I Språkrådet har vi lenge vært opptatt av de mange sam- og særskrivingsfeilene som har dukket opp i skriftlig norsk. Datamaskinene og mangelfulle ordrettingsprogrammer må ta mye av skylden, sier rådgiver Erlend Lønnum.

På vegne av språkvokterne er han derfor meget fornøyd både med facebooksiden og nå boken til Ulveseter:

— Genialt, dette er med på å rette oppmerksomhet mot problemet!